title: 2014/680/ЕС, Евратом: Решение на представителите на правителствата на държавите-членки от 24 септември 2014 година за назначаване на съдии в Съда

text:
               30.9.2014

               BG

               Официален вестник на Европейския съюз

               L 284/45

         РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ
   от 24 септември 2014 година
   за назначаване на съдии в Съда

      (2014/680/ЕС, Евратом)

   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 253 и 255 от него,
   като взеха предвид Договора за създаване на Европейската общност за атомна енергия, и по-специално член 106а, параграф 1 от него,
   като имат предвид, че:

               (1)

               Мандатът на четиринадесет съдии и четирима генерални адвокати в Съда изтича на 6 октомври 2015 г. Поради това следва да бъдат извършени нови назначения за периода от 7 октомври 2015 г. до 6 октомври 2021 г.

               (2)

               Предлага се мандатите на г-н Koen LENAERTS и на г-жа Rosario SILVA DE LAPUERTA като съдии в Съда да бъдат продължени.

               (3)

               Комитетът, създаден съгласно член 255 от Договора за функционирането на Европейския съюз, даде становище относно способността на г-н Koen LENAERTS и на г-жа Rosario SILVA DE LAPUERTA да изпълняват функциите на съдия в Съда,

         ПРИЕХА НАСТОЯЩОТО РЕШЕНИЕ:
   Член 1
   За съдии в Съда за периода от 7 октомври 2015 г. до 6 октомври 2021 г. се назначават:

               —

               г-н Koen LENAERTS

               —

               г-жа Rosario SILVA DE LAPUERTA.

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 24 септември 2014 година.

            Председател

         S. SANNINO


title: Решение на Съвета от 17 декември 2003 година относно сключването на Споразумение между Европейската общност и правителството на специалната административна област Хонконг на Китайската народна република за реадмисия на незаконно пребиваващите лица

text:
Важна правна забележка

|

32004D0080

Официален вестник n° L 017 , 24/01/2004 стр. 0023 - 0024 специално чешко издание глава 11 том 49 стр. 42  - 43 специално испанско издание глава 11 том 49 стр. 42  - 43 специално унгарско издание глава 11 том 49 стр. 42  - 43 специално литвийско издание глава 11 том 49 стр. 42  - 43 LV.ES глава 11 том 49 стр. 42  - 43 MT.ES глава 11 том 49 стр. 42  - 43 PL.ES глава 11 том 49 стр. 42  - 43 SK.ES глава 11 том 49 стр. 42  - 43 специално словенско издание глава 11 том 49 стр. 42  - 43

		Решение на Съветаот 17 декември 2003 годинаотносно сключването на Споразумение между Европейската общност и правителството на специалната административна област Хонконг на Китайската народна република за реадмисия на незаконно пребиваващите лица(2004/80/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност и член 63, параграф 3, буква б), във връзка с член 300 параграф 2, първа алинея, второ изречение от него,като взе предвид предложението на Комисията,като взе предвид становището на Европейския парламент [1],като има предвид, че:(1) Комисията договори от името на Европейската общност Споразумение с правителството на специалната административна област Хонконг на Китайската народна република за реадмисия на незаконно пребиваващите лица.(2) Посоченото споразумение е подписано от името на Европейската общност на 27 ноември 2002 г., с уговорка за евентуално сключване на по-късна дата, съгласно решението на Съвета от 23 септември 2002 г.(3) Посоченото споразумение следва да бъде одобрено.(4) Тъй като в рамките на посоченото споразумение се създава Съвместен комитет, оторизиран да взима решения с правна сила, следва да се уточни кой ще представлява Общността в този комитет и да се предвиди процедура за приемане на позициите на Общността.(5) Съгласно член 3 от протокола относно позицията на Обединеното кралство и на Ирландия, приложена към Договора за Европейския съюз и към Договора за създаването на Европейската общност, тези държави-членки са нотифицирали желанието си да участват в приемането и прилагането на настоящото решение.(6) Съгласно членове 1 и 2 от протокола за позицията на Дания, приложен към упоменатите договори, тази държава-членка не участва в приемането на настоящото решение. Следователно настоящото решение не е задължително за Дания и не се прилага по отношение на нея,РЕШИ:Член 1Споразумението между Европейската общност и правителството на специалната административна област Хонконг на Китайската народна република за реадмисия на незаконно пребиваващите лица се одобрява от името на Европейската общност.Текстът на споразумението е приложен към настоящото решение.Член 2Председателят на Съвета извършва нотификацията, предвидена в член 20 параграф 2 от Споразумението [**].Член 3Комисията, подпомогната от експерти от държавите-членки, представлява Европейската общност в експертния комитет, създаден съгласно член 17 от Споразумението.Член 4Комисията, след консултация със специален комитет, определен от Съвета, определя позицията на Европейската общност в експертния комитет относно приемането на вътрешен правилник на този комитет, съгласно член 17, параграф 5 от Споразумението.Що се отнася до всички други решения на експертния комитет, Съветът определя позицията на Европейската общност с квалифицирано мнозинство, по предложение на Комисията.Член 5Настоящото решение се публикува в Официален вестник на Европейския съюз.Член 6Адресати на настоящото решение са държавите-членки в съответствие с Договора за създаване на Европейската общностСъставено в Брюксел на 17 декември 2003 година.За СъветаПредседателG. Alemanno[1] Становище от 19 септември 2002 г. (все още непубликувано в Официален вестник).[**] Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.--------------------------------------------------


title: Решение на Комисията от 28 юли 1981 година относно списъка с предприятия във Федеративна република Бразилия, одобрени да внасят в Общността прясно говеждо и телешко месо и месо от домашни еднокопитни животни

text:
Важна правна забележка

|

31981D0713

Официален вестник n° L 257 , 10/09/1981 стр. 0028 - 0031 специално финландско издание: глава 3 том 13 стр. 0229  специално испанско издание: глава 03 том 23 стр. 0066  специално шведско издание: глава 3 том 13 стр. 0229  специално португалско издание глава 03 том 23 стр. 0066  специално чешко издание глава 03 том 05 стр. 72  - 75 специално испанско издание глава 03 том 05 стр. 72  - 75 специално унгарско издание глава 03 том 05 стр. 72  - 75 специално литвийско издание глава 03 том 05 стр. 72  - 75 LV.ES глава 03 том 05 стр. 72  - 75 MT.ES глава 03 том 05 стр. 72  - 75 PL.ES глава 03 том 05 стр. 72  - 75 SK.ES глава 03 том 05 стр. 72  - 75 специално словенско издание глава 03 том 05 стр. 72  - 75

		19810728Решение на Комисиятаот 28 юли 1981 годинаотносно списъка с предприятия във Федеративна република Бразилия, одобрени да внасят в Общността прясно говеждо и телешко месо и месо от домашни еднокопитни животни(81/713/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от едрия рогат добитък и свине, и на прясно месо от трети страни [1], и по-специално член 4, параграф 1 и член 18, параграф 1, букви а) и б) от нея,като има предвид, че предприятията в страните, които не са държави-членки, не могат да получат разрешение за износ на прясно месо в Общността, освен ако същите не отговарят на общите и специални условия, установени в Директива 72/462/ЕИО;като има предвид, че в съответствие с член 4, параграф 3 от Директива 72/462/ЕИО, Федеративна република Бразилия е предоставила списък с предприятията, на които е разрешено да изнасят в Общността;като има предвид, че проверките на място от страна на Общността показват, че хигиенните стандарти в много от тези предприятия са достатъчни и че следователно тези предприятия могат да бъдат вписани в първия списък, който се съставя в съответствие с член 4, параграф 1 от посочената директива, на предприятия, от които е разрешен вносът на прясно месо;като има предвид, че трябва да бъде разгледан случая на останалите предприятия, предложени от Федеративна република Бразилия, като това трябва да стане въз основа на допълнителна информация по отношение на техните хигиенни стандарти и способността им да се адаптират бързо към съответното законодателство на Общността;като има предвид, че междувременно, с цел да се избегне всякакво рязко прекъсване на съществуващите търговски потоци, тези предприятия могат да получат временни разрешителни, за да продължат своя износ на прясно месо към онези държави-членки, които са готови да го приемат;като има предвид, че следователно настоящето решение следва да се преразгледа и, ако е необходимо, да се измени с оглед на предприетите мерки в тази насока и на направените подобрения;като има предвид, че следва да се припомни, че вносът на прясно месо е също така предмет и на друго ветеринарно законодателство на Общността, особено що се отнася до изискванията за опазване на здравето, включително специалните разпоредби по отношение на Дания, Ирландия и Обединеното кралство;като има предвид, че условията за внос на прясно месо от предприятия, които са в списъка, приложен към настоящето решение, продължават да са предмет на разпоредби, които са установени другаде, както и на общите разпоредби на Договора; като има предвид, че по-специално вносът от страни, които не са държави-членки и ре-експортът към други държави-членки на определени категории месо, като например месото с тегло по-малко от 3 килограма, или месо, което съдържа остатъци от определени вещества, които все още не се предмет на хармонизирани правила на Общността, продължават да са предмет на санитарното законодателство на държавата-членка вносител;като има предвид, че мерките, предвидени в настоящето решение, са в съответствие със становището на Постоянния ветеринарен комитет,ПРИЕ НАСТОЯЩОТО РЕШЕНИЕ:Член 11. Предприятията във Федеративна република Бразилия, които са изброени в приложението, с настоящото се одобряват да внасят в Общността прясно говеждо и телешко месо, и месо от домашни еднокопитни животни.2. Вносът от тези предприятия продължава да бъде предмет на общностните ветеринарни разпоредби, които са установени другаде, и по-специално на тези в областта на ветеринарно-санитарния контрол.Член 21. Държавите-членки забраняват вноса на посочените в член 1, параграф 1 категории прясно месо, ако то идва от предприятие, различно от тези, които са изброени в приложението.2. Тази забрана обаче, е неприложима до 1 май 1982 г. по отношение на предприятията, които не са изброени в приложението, но са били официално одобрени и предложени от бразилските власти в срок най-късно до 1 юли 1981 г. в съответствие с член 4, параграф 3 от Директива 72/462/ЕИО, освен ако не е било взето противно на това решение в съответствие с член 4, параграф 1 от посочената директива в срок най-късно до 1 май 1982 г.Комисията предоставя на държавите-членки списъка с тези предприятията.Член 3Настоящото решение влиза в сила на 1 октомври 1981 г.Член 4Настоящото решение се преразглежда и, ако е необходимо, се изменя в срок най-късно до 1 март 1982 г.Член 5Адресати на настоящото решение са държавите-членки.Съставено в Брюксел на 28 юли 1981 година.За КомисиятаПредседателGaston Thorn[1] ОВ L 302, 31.12.1972 г., стр. 28.--------------------------------------------------19810728ПРИЛОЖЕНИЕСПИСЪК НА ПРЕДПРИЯТИЯТАI. МЕСО ОТ ЖИВОТНИ ОТ РОДА НА ЕДРИЯ РОГАТ ДОБИТЪКА. Кланици и транжорниНомер на предприятие | Адрес |0005 | Cooperativa Rural Serrana Ltda, Tupanciretã, Rio Grande do Sul |0226 | Frigorífico Bordon SA, Bagé, Rio Grande do Sul |0385 | Frigorífico Mouran SA, Andradina, São Paulo |0458 | Frigorífico União SA, Presidente Epitãcio, São Paulo |0834 | Frigorífico Kaiowa SA, Presidente Venceslau, São Paulo |0906 | Frigorífico T. Maia SA, Governador Valadares, Minas Gerais |1602 | Bon Beef Indústria e Comércio de Carnes SA, Vinhedo, São Paulo |1651 | Frigorífico Extremo Sul SA, Pelotas, Rio Grande do Sul |1926 | Frigorífico Anselmi SA, Indústria de Carnes, Derivados e Conservas, Pelotas, Rio Grande do Sul |Б. КланициНомер на предприятие | Адрес |0076 | SA Frigorífico Anglo-Barretos, São Paulo |В. ТранжорниНомер на предприятие | Адрес |0001 | Cia de Alimentos do Brasil SA (COMABRA), Osasco, São Paulo |II. КОНСКО МЕСОКланици и транжорниНомер на предприятие | Адрес |0003 | Frigorífico Yukijirushi do Paraná SA, Curitiba, Paraná |0924 | Matadouro e Frigorífico Industrial SA (MAFISA), Belo Jardim, Pernambuco |III. ХЛАДИЛНИ СКЛАДОВЕНомер на предприятие | Адрес |0072 | Cefri Centrais de Estocagem Frigorificada Ltda, Mairinque, São Paulo |0078 | Interfrio SA Comercial e Industrial, Pelotas, Rio Grande do Sul |0535 | Matadouro e Frigorífico Industrial SA (MAFISA), Recife, Pernambuco |0933 | Companhia Brasileira de Armazenamento (CIBRAZEM), Rio de Janeiro |0966 | C. Sola, Comércio e Exportação SA, Três Rios, Rio de Janeiro |1075 | Frigorífico de Cotia SA, Santos, São Paulo |1127 | Companhia Brasileira de Armazenamento (CIBRAZEM), Curitiba, Paraná |1599 | Martini Meat SA, Comércio, Importação e Exportação de Carnes, Paranaguá, Paraná |1945 | Departamento Estadual de Portos Riós e Canais, Rio Grande, Rio Grande do Sul |1958 | Avante SA Produtos Alimentícios, Santos, São Paulo |2176 | Frimorite Frigorífico Ltda, São Gonçalo, Rio de Janeiro |--------------------------------------------------


title: Решение на Съвета 2000/604/ЕО от 29 септември 2000 година относно състава и Устава на Комитета за икономическа политика

text:
Важна правна забележка

|

32000D0604

Официален вестник n° L 257 , 11/10/2000 стр. 0028 - 0031 специално чешко издание глава 10 том 001 стр. 234  - 237 специално испанско издание глава 10 том 001 стр. 234  - 237 специално унгарско издание глава 10 том 001 стр. 234  - 237 специално литвийско издание глава 10 том 001 стр. 234  - 237 LV.ES глава 10 том 001 стр. 234  - 237 MT.ES глава 10 том 001 стр. 234  - 237 PL.ES глава 10 том 001 стр. 234  - 237 SK.ES глава 10 том 001 стр. 234  - 237 специално словенско издание глава 10 том 001 стр. 234  - 237

		20000929Решение на Съвета 2000/604/ЕОот 29 септември 2000 годинаотносно състава и Устава на Комитета за икономическа политика(2000/604/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност и по-специално член 209 от него,като взе предвид становището на Комисията,като има предвид, че:(1) Комитетът за икономическа политика, наричан по-долу "Комитетът", е създаден с решение на Съвета 74/122/ЕИО [1];(2) Комитетът е изпълнявал всички функции, досега възлагани на Комитета за конюктурните мерки на политика, създаден с Решение на Съвета от 9 март 1960 г. относно координацията на конюнктурните мерки на политиката на държавите-членки [2], Комитета за бюджетна политика, създаден с Решение на Съвета от 8 май 1964 г. за сътрудничество между компетентните държавни институции, отговарящи за бюджетната политика в държавите-членки [3], и Комитета за средносрочна икономическа политика, учреден с Решение на Съвета от 15 април 1964 г. [4];(3) Член 272 от Договора предвижда създаването на Комитета;(4) Правилникът за дейността на Комитета трябва да вземе предвид новата институционална среда, създадена с навлизането в третия етап на Икономическия и паричен съюз; препоръчително е да се запази основната структура на Комитета, като в същото време се предприемат съответните мерки за подобряване на работата му и по-точното формулиране на неговите задачи;(5) Задачите, възлагани на Комитета, не накърняват правото на Комисията да прави препоръки и да представя становища по въпроси, предмет на Договора;(6) Въвеждането на еурото засилва необходимостта от по-добра координация на мерките на икономическата политика и трайно и устойчиво сближаване на икономическите резултати на държавите-членки; съгласно Резолюцията на Европейския съвет от 13 декември 1997 г. относно координацията на икономическата политика на етап три от Икономическия и паричен съюз [5] засилената координация на икономическата политика трябва да включва по-подробно и щателно наблюдение на макроикономическите процеси в държавите-членки, а също така и на структурната политика на последните по отношение пазарите на труда, стоките и услугите, както и на тенденциите на цените и разходите, доколкото те влияят на възможността за постигането на устойчив неинфлационен растеж и създаване на работни места;(7) Залегналите в член 99 от Договора общи насоки на икономическа политика и процедура за многостранно наблюдение представляват основата на координацията на икономическата политика; доколкото това не противоречи на задачите на Икономическия и финансов комитет, Комитетът трябва да оказва съдействие във формулирането на насоките на политиката и да допринася за прилагането на процедурата за многостранно наблюдение в споменатите от настоящото решение области;(8) На своята среща в Кардиф, състояла се на 16 юни 1998 г., Европейският съвет приветства решението на Съвета за икономически и финансови въпроси и срещата на министрите в този съвет на 1 май 1998 г. [6] за въвеждането на опростена процедура за наблюдение на икономическата реформа, като зачита изцяло принципа на субсидиарност;(9) Резолюцията на Европейския съвет от 3 и 4 юни 1999 г. постави началото на процес на диалог по макроикономическите въпроси на ниво Общност, чиято цел е да подобри взаимодействието между развитието на работната заплата и мерките на макроикономическата политика. Заключението на Европейския съвет е, че диалогът по макроикономическите въпроси на техническо ниво трябва да се провежда в работна група, създадена в рамките на Комитета, в сътрудничество с Комитета по заетостта и пазара на труда, чийто състав включва представители и на двата комитета (включително и на Европейската централна банка), Комисията и Групата за социален диалог в контекста на макроикономическата политика, като предвижда по-специално Комитетът да организира участието на правителствените представители в диалога на това ниво;(10) Резолюцията на Европейския съвет от 16 юни 1997 г. относно икономическия растеж и заетостта [7] налага необходимостта от засилена координация на икономическата политика, с която да се допълни процедурата, предвидена в новата част по заетостта в Договора, като изисква Комитетът по заетостта да работи в тясно взаимодействие с Комитета;(11) Договорът предвижда създаването на Икономически и финансов комитет, чиито задачи се регламентират с член 114, параграф 2 от Договора, а правилникът за неговата дейност е приет с решение на Съвета от 31 декември 1998 г. [8] При оказване помощ в дейността на Съвета, Комитетът работи в тясно сътрудничество с Икономическия и финансов комитет.(12) Договорът налага необходимостта от създаването на комитет по заетостта и поставя изискването за тясно сътрудничество с него;(13) Задачите на Комитета се формулират по начин, който да не противоречи на вторичното законодателство, отнасящо се до процедурата за осъществяване на многостранно наблюдение съгласно член 99, параграф 5 от Договора, което предстои евентуално да бъде прието;(14) Държавите-членки, Комисията и Европейската централна банка трябва да бъдат адекватно представени в Комитета, като за целта предлагат по четирима членове;(15) Членовете на Комитета се назначават в качеството им на експерти и се ръководят при изпълнението на своите задължения от общите интереси на Общността;(16) Председателят на Комитета се избира за период от 2 години, като по принцип неговият мандат не подлежи на подновяване, освен в случаите когато той може да бъде продължен в отсъствието на друг кандидат за председателския пост;(17) Участието в Комитета на обикновени членове – служители на Централната европейска банка и националните централни банки, не трябва да противоречи на разпоредбите, изложени в член 108 от Договора,РЕШИ:Член 1Приема Устав на Комитета за икономическа политика съгласно член 272 от Договора (Комитета).Текстът на устава е изложен в приложението към настоящото решение.Член 2Отменя решение 74/122/ЕИО.Член 3Решението влиза в сила от деня на публикуването му.Съставено в Брюксел на 29 септември 2000 година.За СъветаПредседателL. Fabius[1] ОВ L 63, 5.3.1974 г., стр. 21.[2] ОВ 31, 9.5.1960 г., стр. 764/60.[3] ОВ 77, 21.5.1964 г., стр. 1205/64.[4] ОВ 64, 22.4.1964 г., стр. 1031/64.[5] ОВ С 35, 2.2.1998 г., стр. 1.[6] ОВ L 139, 11.5.1998 г., стр. 28.[7] ОВ С 236, 2.8.1997 г., стр. 3.[8] ОВ L 5, 9.1.1999 г., стр. 71.--------------------------------------------------20000929ПРИЛОЖЕНИЕУстав на Комитета за икономическа политикаЧАСТ IЗАДАЧИ НА КОМИТЕТАЧлен 11. Без да се засягат членове 114 и 207 от Договора, Комитетът за икономическа политика, по-долу наричан "Комитет", участва в подготовката на работата на Съвета по координиране на икономическата политика на държавите-членки и Общността, като съветва също така Комисията и Съвета.2. Комитетът допринася за подготовка работата на Съвета чрез изготвяне на икономически анализи, становища и методики и проектопредложения за формулиране препоръки за политиката, отнасящи се по-специално до структурните политики за подобряване условията за ускоряване на растежа и увеличаване заетостта в Общността като се съсредоточава главно върху:- функционирането на пазара на стоки, капитал, услуги и труда, включително и процесите, свързани с работната заплата, производителността на труда, заетостта и конкурентоспособността;- ролята и ефективността на обществения сектор и дългосрочното устойчиво развитие на публичните финанси;- последиците за цялата икономика от провежданата специфична политика като например тази, свързана с околната среда, изследванията и развитието, и социалното единство.3. В горепосочените области, Комитетът, без да се засягат членове 114 и 207 от Договора, оказва съдействие в работата на Съвета, като по-специално то се отнася до формулирането на общите насоки на икономическата политика и участва в осъществяването на процедурата по многостранно наблюдение, предвидена в член 99, параграф 3 от Договора, като за целта извършва редовен преглед на държавите-членки, отнасящ се по-специално до хода на структурните реформи в тях.4. Без да се засягат членове 130 и 207 от Договора, Комитетът допринася за дейността на Съвета, свързана с глава "Заетост" на Договора.5. Комитетът подпомага Икономическия и финансов комитет по-специално в работата му по наблюдение на макроикономическите процеси в кратко- и средносрочен план, като изготвя анализи и становища по основни методологични въпроси, свързани с оценка на взаимодействието между структурната и макроикономическа политика и развитието на работната заплата в държавите-членки и в Общността.6. Комитетът изготвя рамката, в която се осъществява, на техническо ниво, социалният диалог по макроикономическите въпроси, включващ представители на Комитета (включително и Европейската централна банка), Икономическия и финансов комитет, Комитета по заетостта, Комисията и социалните партньори.7. Комитетът се консултира от Комисията по въпроси, свързани с максималния размер на незадължителните разходи в общия бюджет на Европейските Общности съгласно член 272 от Договора.Член 2Комитетът дава становища по искане на Съвета, Комисията или Икономическия и финансов комитет или по своя собствена инициатива.Член 3При изпълнение на задълженията си Комитетът работи в тясно сътрудничество с Икономическия и финансов комитет в случаите, когато неговите задачи са възложени от Съвета. За участието си в работата по подготовка на общите насоки на икономическата политика Комитетът отговаря пред Икономическия и финансов комитет, като координира своята дейност с Комитета по заетостта и другите комитети и работни групи, подготвящи работата на Съвета в съответната област на тяхната компетентност.ЧАСТ IIСЪСТАВЧлен 41. Държавите-членки, Комисията и Европейската централна банка назначават по четирима членове на Комитета.2. Членовете на Комитета се избират сред утвърдени високопоставени длъжностни лица с признати професионални качества в областта на икономическата и структурната политика и нейното формулиране.Член 5При изпълнение на своите задължения членовете на Комитета се ръководят от общите интереси на Общността.ЧАСТ IIIПРЕДСЕДАТЕЛСТВО И СЕКРЕТАРИАТЧлен 61. Комитетът избира председател и до трима заместник-председатели сред своите членове, с мнозинство, за период от две години, като по принцип двугодишният мандат на председателя не може да бъде подновяван.2. Председателят делегира своето право на глас на друг член от своята делегация.Член 7В случай че председателят бъде възпрепятстван при изпълнението на своите задължения, председателското място се заема от един от заместник-председателите.Член 81. В своята дейност Комитетът се подпомага от секретариат, който се ръководи от секретар. Секретарят и персоналът на секретариата, необходим за изпълнението на задачите на секретариата, се посочват от Комисията. Секретарят се назначава от Комисията след консултации с Комитета. При изпълнение на задълженията, свързани с дейността на Комитета, главният секретар и неговият персонал действат по указания на Комитета.2. Разходите за дейността на Комитета се включват в предвидените средства на Комисията.Част IVОрганизация на работатаЧлен 9В случаите, изискващи гласуване, становищата и докладите на Комитета се приемат с мнозинство. Всеки член има право на един глас. В някои отделни случаи обаче, касаещи даването на препоръки или становища по въпроси, по които Съветът има право да вземе решение на по-късен етап, се допускат членове, представляващи централните банки или Комисията, които имат право на пълноправно участие в обсъжданията, но не и право на глас. Комитетът се задължава да изготви информация за мненията на малцинството или на изразилите несъгласие в хода на дискусиите членове.Член 10Право да се изказват по време на заседанията имат само членове на Комитета, като изключения от принципа се допускат със съгласието на председателя.Член 11Комитетът има право да възложи изследването на специфични въпроси на подкомитети или работни групи, оглавени за случая от член на Комитета, назначен от последния.Член 12Комитетът, подкомитетите и работните групи имат право да канят експерти за оказване на съдействие в дейността им.Член 13Комитетът се свиква по инициатива на неговия председател или по искане на Съвета, Комисията или най-малко петима от неговите членове.Член 141. По правило, Комитетът се представлява от неговия председател; по-специално председателят може да бъде упълномощен от Комитета да представя информация по проведени дискусии или да прави устни коментари по становища и доклади, изготвени от Комитета.2. Председателят отговаря за поддържането на отношенията на Комитета с Европейския парламент, който бива редовно уведомяван за работата на същия.Член 151. Освен ако не бъде взето друго решение, дейността на Комитета има поверителен характер. Същото условие се отнася и за работата на неговите подкомитети и работни групи.2. Освен ако няма основателни причини да се запази тяхната поверителност, докладите и становищата на Комитета стават публично достояние, след като бъдат предадени на съответния адресат.Член 16Комитетът приема свой процедурен правилник.--------------------------------------------------


title: Решение (ЕС) 2015/1680 на Европейския парламент от 29 април 2015 година относно приключването на сметките на Европейската агенция за безопасност и здраве при работа за финансовата 2013 година

text:
               30.9.2015

               BG

               Официален вестник на Европейския съюз

               L 255/323

      РЕШЕНИЕ (ЕС) 2015/1680 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Европейската агенция за безопасност и здраве при работа за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за безопасност и здраве при работа за финансовата 2013 година,

                  —

                  като взе предвид доклада на Сметната палата относно годишните отчети на Европейската агенция за безопасност и здраве при работа за финансовата 2013 година, придружен от отговорите на Агенцията (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Агенцията във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (5), и по-специално член 14 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по заетост и социални въпроси (A8-0076/2015),

         1.

            Констатира, че окончателните годишни отчети на Европейската агенция за безопасност и здраве при работа са приложени към доклада на Сметната палата.

         2.

            Одобрява приключването на сметките на Европейската агенция за безопасност и здраве при работа за финансовата 2013 година.

         3.

            Възлага на своя председател да предаде настоящото решение на директора на Европейската агенция за безопасност и здраве при работа, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 340.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 216, 20.8.1994 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение (ЕС) 2015/471 на Европейския парламент и на Съвета от 11 март 2015 година за мобилизиране на средства от Европейския фонд за приспособяване към глобализацията (заявление EGF/2014/011 BE/Caterpillar от Белгия)

text:
               20.3.2015

               BG

               Официален вестник на Европейския съюз

               L 76/58

         РЕШЕНИЕ (ЕС) 2015/471 НА ЕВРОПЕЙСКИЯ ПАРЛАМЕНТ И НА СЪВЕТА
   от 11 март 2015 година
   за мобилизиране на средства от Европейския фонд за приспособяване към глобализацията (заявление EGF/2014/011 BE/Caterpillar от Белгия)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 15, параграф 4 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден, за да осигурява подкрепа за съкратените работници и самостоятелно заетите лица, чиято дейност е преустановена в резултат на големи структурни промени в моделите на световната търговия вследствие на глобализацията, в резултат на продължаващата световна финансова и икономическа криза, предмет на разпоредбите на Регламент (ЕО) № 546/2009 (3), или в резултат на нова световна финансова и икономическа криза и с цел подпомагане на повторното им интегриране на пазара на труда.

               (2)

               В член 12 от Регламент (EС, Евратом) № 1311/2013 (4) на Съвета се предвижда възможност за мобилизиране на ЕФПГ в рамките на максимален годишен размер от 150 милиона евро (по цени от 2011 г.).

               (3)

               На 22 юли 2014 г. Белгия подаде заявление за мобилизиране на средства от ЕФПГ с оглед на извършени съкращения в Caterpillar Belgium S.A. в Белгия и впоследствие предостави допълнителна информация в съответствие с разпоредбите на член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)

               Поради това следва да бъдат мобилизирани средства за осигуряване на финансово участие по линия на ЕФПГ в размер на 1 222 854 EUR по подаденото от Белгия заявление,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2015 година от Европейския фонд за приспособяване към глобализацията се мобилизират средства за предоставяне на сумата от 1 222 854 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 11 март 2015 година.

            За Европейския парламент

            Председател

         M. SCHULZ

            За Съвета

            Председател

         Z. KALNIŅA-LUKAŠEVICA

      (1)  ОВ L 347, 20.12.2013 г., стр. 855.

      (2)  ОВ C 373, 20.12.2013 г., стр. 1.

      (3)  Регламент (ЕО) № 546/2009 на Европейския парламент и на Съвета от 18 юни 2009 г. за изменение на Регламент (ЕО) № 1927/2006 за създаване на Европейски фонд за приспособяване към глобализацията (ОВ L 167, 29.6.2009 г., стр. 26).

      (4)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: Решение (ОВППС) 2015/739 на Съвета от 7 май 2015 година за изменение на Решение 2013/798/ОВППС относно ограничителни мерки срещу Централноафриканската република

text:
               8.5.2015

               BG

               Официален вестник на Европейския съюз

               L 117/49

         РЕШЕНИЕ (ОВППС) 2015/739 НА СЪВЕТА
   от 7 май 2015 година
   за изменение на Решение 2013/798/ОВППС относно ограничителни мерки срещу Централноафриканската република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 23 декември 2013 г. Съветът прие Решение 2013/798/ОВППС (1) вследствие на приемането на Резолюция 2127 (2013) от Съвета за сигурност на ООН.

               (2)

               На 22 януари 2015 г. Съветът за сигурност на ООН прие Резолюция 2196 (2015).

               (3)

               Резолюция 2196 (2015) на Съвета за сигурност на ООН предвижда някои изменения на критериите за налагане на ограничения за влизане и замразяването на финансови средства и икономически ресурси на лица или образувания, посочени от Комитета, създаден съгласно точка 57 от Резолюция 2127 (2013) на ССООН.

               (4)

               От страна на Съюза са необходими по-нататъшни действия за прилагането на определени изменения.

               (5)

               Поради това Решение 2013/798/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2013/798/ОВППС се изменя, както следва:

               1)

               Вмъква се следният член:
               „Член 1a
               При откриване на изделия, чиято доставка, продажба, трансфер или износ са забранени съгласно член 1, държавите-членки ги конфискуват, регистрират и неутрализират (например като ги унищожат, направят употребата им невъзможна, складират или прехвърлят към държава, различна от държавата на произход или местоназначение, с цел неутрализирането им).“

               2)

               В член 2, параграф 1 буква а) се заменя със следното:

                           „а)

                           продажбата, доставката, трансфера или износа на оръжия и свързани с тях материали, както и предоставянето на съответната техническа помощ или финансиране и финансова помощ, предназначени единствено за подпомагане или за използване от Интегрираната многостранна мисия на ООН за стабилизиране в ЦАР (MINUSCA), Регионалната работна група към Африканския съюз (AU-RTF), както и мисиите на Съюза и френските сили, разположени в ЦАР;“

                     .

               3)

               В член 2а параграф 1 се заменя със следното:
               „1.   Държавите-членки предприемат необходимите мерки за предотвратяване на влизането или транзитното преминаване през територията си на лицата, посочени от Комитета, създаден съгласно точка 57 от Резолюция 2127 (2013) на Съвета за сигурност на ООН (наричан по-долу „Комитетът“), като лица, които участват във или оказват подкрепа на действия, насочени срещу мира, стабилността или сигурността на ЦАР, включително действия, които застрашават или нарушават преходни споразумения или застрашават или възпрепятстват процеса на политически преход, включително прехода към свободни и честни демократични избори, или които подхранват насилието, включително на лица, които:

                           а)

                           действат в нарушение на оръжейното ембарго, установено в точка 54 от Резолюция 2127 (2013) на Съвета за сигурност на ООН и член 1 от настоящото решение, или пряко или непряко са доставяли, продавали или прехвърляли на въоръжени групи или престъпни мрежи в ЦАР или самите те са получавали оръжия или каквито и да било свързани с тях материали или технически съвети, обучение или помощ, включително финансиране и финансова помощ, свързани с насилствените действия на въоръжени групи или престъпни мрежи в ЦАР;

                           б)

                           участват в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване;

                           в)

                           набират или използват деца във въоръжения конфликт в ЦАР в нарушение на приложимото международно право;

                           г)

                           оказват подкрепа на въоръжени групи или престъпни мрежи чрез незаконната експлоатация или търговия с природни ресурси във или от ЦАР, включително диаманти, злато, видове от дивата флора и фауна, както и продукти от видове от дивата флора и фауна;

                           д)

                           препятстват доставките на хуманитарна помощ за ЦАР или достъпа до нея, или разпределянето ѝ в ЦАР;

                           е)

                           участват в планирането, ръководенето, подпомагането или извършването на нападения срещу мисии на ООН или международни части в областта на сигурността, включително MINUSCA, мисиите на Съюза и френските операции, които им оказват подкрепа;

                           ж)

                           ръководят посочено от Комитета образувание или са оказвали подкрепа или са действали в полза, от името или под ръководството на лице или образувание, посочено от Комитета, или образувание, притежавано или контролирано от лице или образувание, посочено от Комитета;

                     изброени в приложението към настоящото решение.“

               4)

               В член 2б параграф 1 се заменя със следното:
               „1.   Замразяват се всички финансови средства и икономически ресурси, притежавани или контролирани пряко или непряко от лицата или образуванията, посочени от Комитета за това, че участват във или оказват подкрепа на действия, насочени срещу мира, стабилността или сигурността на ЦАР, включително действия, които застрашават или нарушават преходни споразумения, или застрашават или възпрепятстват процеса на политически преход, включително прехода към свободни и честни демократични избори, или които подхранват насилието, включително от лица и образувания, които:

                           а)

                           действат в нарушение на оръжейното ембарго, установено в точка 54 от Резолюция 2127 (2013) на Съвета за сигурност на ООН и член 1 от настоящото решение, или пряко или непряко са доставяли, продавали или прехвърляли на въоръжени групи или престъпни мрежи в ЦАР или самите те са получавали оръжия или каквито и да било свързани с тях материали или технически съвети, обучение или помощ, включително финансиране и финансова помощ, свързани с насилствените действия на въоръжени групи или престъпни мрежи в ЦАР;

                           б)

                           участват в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване;

                           в)

                           набират или използват деца във въоръжения конфликт в ЦАР в нарушение на приложимото международно право;

                           г)

                           оказват подкрепа на въоръжени групи или престъпни мрежи чрез незаконната експлоатация или търговия с природни ресурси във или от ЦАР, включително диаманти, злато, видове от дивата флора и фауна, както и продукти от видове от дивата флора и фауна;

                           д)

                           препятстват доставките на хуманитарна помощ за ЦАР или достъпа до нея, или разпределянето ѝ в ЦАР;

                           е)

                           участват в планирането, ръководенето, подпомагането или извършването на нападения срещу мисии на ООН или международни части в областта на сигурността, включително MINUSCA, мисиите на Съюза и френските операции, които им оказват подкрепа;

                           ж)

                           ръководят посочено от Комитета образувание или са оказвали подкрепа или са действали в полза, от името или под ръководството на лице или образувание, посочено от Комитета, или образувание, притежавано или контролирано от лице или образувание, посочено от Комитета;

                     Лицата и образуванията, посочени в настоящия параграф, са изброени в приложението.“

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 7 май 2015 година.

            За Съвета

            Председател

         E. RINKĒVIČS

      (1)  Решение 2013/798/ОВППС на Съвета от 23 декември 2013 г. относно ограничителни мерки срещу Централноафриканската република (ОВ L 352, 24.12.2013 г., стр. 51).


title: Решение на Съвета от 25 юли 1985 година за определяне на процедурата за назначаване на членовете на Европейската фондация, които се избират от Общността

text:
Важна правна забележка

|

31985D0375

Официален вестник n° L 210 , 07/08/1985 стр. 0034 - 0034 специално финландско издание: глава 1 том 2 стр. 0044  специално испанско издание: глава 01 том 5 стр. 0003  специално шведско издание: глава 1 том 2 стр. 0044  специално португалско издание глава 01 том 5 стр. 0003  специално чешко издание глава 01 том 01 стр. 142  - 142 специално испанско издание глава 01 том 01 стр. 142  - 142 специално унгарско издание глава 01 том 01 стр. 142  - 142 специално литвийско издание глава 01 том 01 стр. 142  - 142 LV.ES глава 01 том 01 стр. 142  - 142 MT.ES глава 01 том 01 стр. 142  - 142 PL.ES глава 01 том 01 стр. 142  - 142 SK.ES глава 01 том 01 стр. 142  - 142 специално словенско издание глава 01 том 01 стр. 142  - 142

		19850725Решение на Съветаот 25 юли 1985 годиназа определяне на процедурата за назначаване на членовете на Европейската фондация, които се избират от Общността(85/375/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 235 от него,като взе предвид предложението на Комисията [1],като взе предвид становището на Европейския парламент [2],като има предвид, че представителите на правителствата на държавите-членки, които заседават в рамките на Съвета, създадоха Европейска фондация със Споразумение от 29 март 1982 г.;като има предвид, че споразумението предвижда 10 членове на управителния съвет на фондацията да се определят от Общността;като има предвид, че трябва да се определи процедура, за да се даде възможност това право да бъде упражнено;като има предвид, че трябва да се даде възможност за подходящо участие на членове на Европейския парламент в борда на фондацията;като има предвид, че Договорът не предвижда конкретни правомощия за тази цел,РЕШИ:Член 1Членовете на управителния съвет на Европейската фондация, за чието назначаване отговаря Общността, се назначават от Съвета с квалифицирано мнозинство, по предложение на Комисията, след консултации с Европейския парламент.Член 2При подготовката на своето предложение Комисията избира лица, известни с компетенциите и опита им. Тя следва да гарантира, че независимостта на предложените лица е извън съмнение.Списъкът с предложените имена включва и тези на членовете на Европейския парламент.Член 3Настоящото решение влиза в сила от датата, на която влиза в сила Споразумението за създаване на Европейската фондация.Съставено в Брюксел на 25 юли 1985 година.За СъветаПредседателJ. Poos[1] ОВ C 112, 7.5.1985 г., стр. 4.[2] Становище от 12 юли 1985 г. (все още непубликувано в Официален вестник).--------------------------------------------------